A black and white logo

Description automatically generated

**Javni poziv za preduzetnice i žene u biznisu za učešće u besplatnoj obuci o javnim nabavkama**

*Privredna/Gospodarska komora Federacije Bosne i Hercegovine i Eda - Agencija za razvoj preduzeća*, *Banja Luka* (Agencija Eda), pozivaju preduzetnice i žene u biznisu sa teritorije Bosne i Hercegovine da se prijave na besplatnu jednodnevnu obuku o javnim nabavkama u Bosni i Hercegovini, a koja će se održati u utorak, 19.11.2024. godine, sa početkom u 9h, u prostorijama Privredne/Gospodarske komore FBIH (sala na 5. spratu).

Ova aktivnost se provodi u okviru projekta *Unapređenje učešća žena i rodno osjetljivih politika u javnim nabavkama na lokalnom nivou u Bosni i Hercegovini* koji provodi Agencija Eda. Projekat je finansiran od strane Vlade Kanade kroz Fond za lokalne inicijative Kanade (Canada Fund for Local Initiatives – CFLI) za period 2024-2025.

1. **Predmet javnog poziva**

Predmet javnog poziva je besplatna obuka za preduzetnice i žene u biznisu o javnim nabavkama koje provode ugovorni organi u Bosni i Hercegovini, a s ciljem povećanja kapaciteta za učešće u ovim postupcima. Obuka je predviđena za 10 do 15 učesnica.

1. **Cilj i sadržaj obuke**

Cilj obuke je unaprijediti vještine preduzetnica i žena u biznisu u vezi sa uslovima i kriterijumima dodjele ugovora o javnim nabavkama u Bosni i Hercegovini, kako bi se uvećali njihovi kapaciteti za učešće u javnim nabavkama, te povećao ukupan obim ugovora o javnim nabavkama dodijeljen preduzetnicama.

Obuka je usmjerena ka unapređenju praktičnih vještina i fokusirana je na stvarne vještine neophodne za kreiranje konkurentnih ponuda u postupcima javnih nabavki. Prilikom izvođenja obuke, pažnja je posvećena stvarnim problemima ponuđača koji se mogu pojaviti u javnim nabavkama i najčešćim greškama koje ponude čine neprihvatljivim ili manje konkurentnim. Takođe, značajan dio obuke se odnosi i na praktične savjete u vezi sa izradom ponuda.

1. **Mentorska podrška**

Za tri polaznice koje uspješno prođu obuku, u okviru Projekta će se pružiti i mentorska podrška u vezi sa pripremom i dostavljanjem ponuda po objavljenim pozivima za dostavljanje ponuda za koje su preduzetnice zainteresovane.

1. **Predavači i mentori**

Obuku i mentorsku podršku provode predavači sa višegodišnjim iskustvom u provođenju obuka, te sa velikim praktičnim iskustvom u provođenju postupaka javnih nabavki.

1. **Mjesto i vrijeme**

Obuka se održava dana 19.11.2024. godine, u periodu od 9 do 16 časova, u prostorijama Privredne/Gospodarske komore FBIH, Branislava Đurđeva broj 10, Sarajevo, sala na 5 na spratu. Agenda prijavljenim učesnicama bit će naknadno dostavljena.

1. **Uslovi za prijavu**

Pravo učešća po ovom javnom pozivu imaju preduzetnice, odnosno žene u biznisu koje ispunjavaju jedan od sljedećih uslova:

* Vlasnice ili većinske vlasnice poslovnih subjekata registrovanih u Bosni i Hercegovini,
* Direktorice/menadžerice poslovnih subjekata registrovanih u Bosni i Hercegovini ili
* Uposlenice zadužene na poslovima na javnim nabavkama i srodnim poslovima u poslovnim subjektima čije su vlasnice/suvlasnice ili direktorice/menadžerice žene.

1. **Izbor kandidatkinja**

Izbor kandidatkinja će se vršiti prema redoslijedu dostavljenih prijava, do izbora maksimalno 15 kandidatkinja koje ispunjavaju uslove navedene u ovom javnom pozivu.

1. **Način prijave i rezultati Javnog poziva**

Kandidatkinje zainteresovane za učešće u obuci se prijavljuju putem [linka](https://forms.gle/pGD4noRWWMEb92GaA).

1. **Rok za podnošenje zahtjeva za učešće u obuci**

Poziv za prijave otvoren je do  **15.11.2024. godine, do 14 časova**.

1. **Dodatne informacije**

Dodatne informacije po ovom javnom pozivu mogu se dobiti kod organizatora obuke. Kontakt osobe:

* [a.karahasan@kfbih.com](mailto:a.karahasan@kfbih.com) i
* [adraganic@edabl.org](mailto:adraganic@edabl.org)

**Prilog 1. Obrazac za prijavu za pohađanje obuke o javnim nabavkama**

|  |  |
| --- | --- |
| **Ime i prezime** |  |
| **Datum rođenja** |  |
| **Adresa** |  |
| **Broj telefona** |  |
| **E-mail** |  |
| **Naziv i adresa poslovnog subjekta** |  |
| **Godina registracije** |  |
| **Da li je poslovni subjekt do sada učestvovao u postupcima javnih nabavki?**  (izbrisati šta nije primjenjivo) | 1. Da 2. Ne |
| **Status u poslovnom subjektu** (izbrisatišta nije primjenjivo) | 1. Vlasnica poslovnog subjekta 2. Većinska vlasnica poslovnog subjekta 3. Direktorica/menadžerica poslovnog subjekta 4. Zaposlenica na poslovima o javnim nabavkama i srodnim poslovima |